Euroopan parlamentin päätöslauselma, 10. toukokuuta 2011 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka VIII – Euroopan oikeusasiamies



Virallinen lehti nro L 250 , 27/09/2011 s. 0105 - 0106



Euroopan parlamentin päätöslauselma, 10. toukokuuta 2011, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka VIII – Euroopan oikeusasiamies EUROOPAN PARLAMENTTI, joka ottaa huomioon Euroopan unionin yleisen talousarvion varainhoitovuodeksi 2009 [1], ottaa huomioon Euroopan unionin lopullisen tilinpäätöksen varainhoitovuodelta 2009 (SEC(2010) 963 – C7-0218/2010) [2], ottaa huomioon Euroopan oikeusasiamiehen vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista, ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2009 ja toimielinten vastaukset [3], ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta [4], ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [5] ja erityisesti sen 50, 86, 145, 146 ja 147 artiklan, ottaa huomioon työjärjestyksen 77 artiklan ja liitteen VI, ottaa huomioon talousarvion valvontavaliokunnan mietinnön (A7-0116/2011), 1. panee merkille, että vuonna 2009 Euroopan oikeusasiamiehellä oli käytettävissään maksusitoumusmäärärahoja yhteensä 9000000 euroa (2008: 9000000 euroa) ja että niiden käyttöaste oli 91,98 prosenttia eli alle muiden toimielinten keskiarvon (97,69 prosenttia); 2. huomauttaa, että tilintarkastustuomioistuin arvioi varainhoitovuotta 2009 koskevaa vuosikertomusta valmistellessaan perusteellisesti tuomioistuimen, oikeusasiamiehen ja tietosuojavaltuutetun valvontajärjestelmiä ja tarkasteli siinä yhteydessä henkilöresursseja ja muita hallintomenoja koskevista maksuista poimittua täydentävää otosta; 3. panee merkille tilintarkastustuomioistuimen huomion siitä, ettei oikeusasiamies ole vahvistanut väliaikaisen henkilöstön palvelukseenottoa koskevia yleisiä menettelysäännöksiä, vaikka Euroopan unionin muuta henkilöstöä koskevien palvelussuhteen ehtojen [6] 12 artiklan 5 kohdan mukaan kunkin toimielimen on ne vahvistettava; panee lisäksi huolestuneena merkille, että tämä laiminlyönti saattaa vaikuttaa suurimpaan osaan oikeusasiamiehen henkilöstöstä, koska 63 toimesta 47 oli vuoden 2009 talousarvion mukaisesti väliaikaisia; 4. panee tyytyväisenä merkille, että oikeusasiamies on antanut tilintarkastustuomioistuimen huomautuksen perusteella toimistolleen tehtäväksi laatia tilapäistä henkilökuntaa koskevan palvelukseenottomenettelyn säännöt, ja kehottaa oikeusasiamiestä raportoimaan edistyksestä vuotuisessa toimintakertomuksessaan; 5. panee merkille, että tilintarkastustuomioistuimen vuosikertomuksen mukaan tarkastus ei antanut aihetta muihin merkittäviin huomautuksiin oikeusasiamiehen osalta; 6. panee merkille, että oikeusasiamies pystyi auttamaan vuonna 2009 lähes 77 prosentissa kanteluista ja että oikeusasiamies tutki 70 prosenttia tapauksista alle vuodessa, ja panee tyytyväisenä merkille, että tutkimusten keskimääräinen kesto aleni yhdeksään kuukauteen (vuonna 2008 se oli 13); 7. panee merkille, että oikeusasiamiehen toimiston organisaatiota muutettiin 1. tammikuuta 2010 lähtien, ja kehottaa oikeusasiamiestä raportoimaan näiden muutosten vaikutuksesta vuotuisessa toimintakertomuksessaan; 8. panee merkille sisäisen tarkastuksen toteuttamat tarkastukset ja etenkin sen vuosikertomuksen sekä virkamatkojen ja palkanmaksun hallinto- ja valvontajärjestelmästä tehtyjen sisäisen tarkastuksen arviointien seurannan, jossa todettiin, että kaikki arviointeihin sisältyneet toimet on toteutettu; panee merkille, että maksumääräysten käsittelyä koskevassa tarkastuksessa on todettu useita asioita, joihin hallinnon on puututtava, ja kehottaa oikeusasiamiestä käsittelemään tätä asiaa myös seuraavassa vuotuisessa toimintakertomuksessaan; 9. panee tyytyväisenä merkille, että vuotuisen hallintosuunnitelman keskeiset tulosindikaattorit on pantu täytäntöön ja että vuoden 2009 tavoitteet on saavutettu; 10. panee tyytyväisenä merkille, että oikeusasiamies on päättänyt julkaista oikeusasiamiehen taloudellisia etuja koskevan ilmoituksen ja että se julkaistaan oikeusasiamiehen verkkosivustolla; 11. antaa oikeusasiamiehelle tunnustusta laadukkaasta vuotuisesta toimintakertomuksesta ja pitää myönteisenä, että siihen on sisällytetty vuoden aikana parlamentin aiempien vastuuvapauspäätösten johdosta toteutetut toimet. [1] EUVL L 69, 13.3.2009. [2] EUVL C 308, 12.11.2010, s. 1. [3] EUVL C 303, 9.11.2010, s. 1. [4] EUVL C 308, 12.11.2010, s. 129. [5] EYVL L 248, 16.9.2002, s. 1. [6] EYVL L 56, 4.3.1968, s. 1. --------------------------------------------------